Mahmûd Lewendî

Mahmûd Lewendî nivîskar û wergêrekî kurd e.

 Jiyan 
Lewendî di 1954an de li hêla Amedê li herêma Qerejdaxê ji dayik bûye. Heta zanîngehê li Diyarbekirê xwendiye. Li zanîngeha Diyarbekirê beşê biyolojiyê temam kiriye. Piştî 1980ê yî ji ber darbeya leşkerî ya li Tirkiyê derketiye derveyî welat. Niha li Swêdê dimîne.

Wî di amadekirina gelek kovar û rojnameyên kurdan de cih girtiye, wek: Hêvî (1980), Armanc (1979), Hêlîn (1982), Hêvî (parîs, 1983), Berbang, Kulîlk, Rojname, Mîrkut, Çira, wan, Dîdar, Çarçira, Realîte û hin gelekên din.

 Berhem 
 Rojnamegeriya kurdî cild 1
 rojnamegeriya kurdî cild 2 (li gel Malmîsanij)
 Computera ber dilê min
 Mala Xwedê
 Derguşa Nasnameyê (li gel H. Diljen, R.Kerîm, A, Yusif)
 Ansîklopediya zarokan (li gel A. Tigris, H. Metê)

 Nêzîkî 22 pirtûkên zarokan ji swêdî wergerandiye kurdî.

Kategorî:Nivîskarên kurd
Kategorî:Wergêr
Kategorî:Zimannasên kurd